«Арайлы» бөбекжайы

ЭССЕ

**««Жаңғыру жолындағы жас маман рөлі»»**

Дайындаған: музыка жетекшісі Жайнар

Зеренді селосы

2018ж

Елбасымыздың «Болашаққа бағдар:рухани жаңғыру»мақаласы бір деммен ақпарат құралдары арқылы қазақ даласын әп-сәтте шарлап,әрбір Қазақстандықтың санасына сәуле болып шашылып,халықтың көреген көшбасшының болашаққа қойған жоспарын етене түсініе отырып, атсалысуға құштар еткен алтын көпір болған тәрізді. Бүгіні кешесінен бөлек,ертеңі белгісіз, тынымсыз талпыныстағы жаһандық жаңаруға ілесеміз деп кім екенімізді білмей, адаспай,жаңғыруда ұлы халқымыздың ұлылығын жоғалтпай ғаламдық ұлы көшке ілесу үшін саяси,эканомикалық жаңғырулардың өзегі рухани жаңғыру болуы керегін атап айтты. Әрбір істің санамыздан бастау алатыныанық. Рухани құндылықтарымыз: Тіліміз, дініміз, салт-дәстүріміз, мәдениетіміз, қайта жазылмас тарихымыз. Осы құндылықтарымызды негізге ала отыра тілімізді,дінімізді тірек етіп,мәдениетіміздің мәйегінен сусындап,тарихымызды жете біле отыра,салт-дәстүріміздің озығын алып ,кертартпа тұстарын қағытып,сол арқылы қанымызда бар ұлттық құндылықтарымызды құнттай отыра жаңа дәуірдегі ғаламның озығын сіңіргенде ғана шетсіз,шексіз ғаламның ақпараттық алаңында жаһанданудың жағымсыз салдарына шалдықпасымыз анығын аңғару қиын емес.

Қазіргі жастар тәуелсіз елде іңгәләп туып,ержеткен жаны да,тәні де азат өскен тәуелсіз елдің еркін ұланы.Сол тәуелсіздік таңында іңгәләп туған сәбидің тәуелсіздікпен құрдас бой,ой түзеп кемелденген шағы.Аға буынымыз кешегі жердің азаттығы үшін күрескен Қайратпен Ләзаттай өз елінің өзегінде мәңгілікке қалған өрені.Қазіргі азат елдің жастары рухтың азаттығы,рухтың асқақтығы үшін күресер сәті келгені анық. «жаңғыру» үрдісі бір күнде,бір жылда,бірер адамның атқаруымен іске асар үрдіс емес екені бесенеден белгілі.Елбасымыз айтқандай бүгін ғана қолға алынып отырғанда іс емес.Тәуелсіздік жылдарынан бері осы мақсатта өз кезегімен ауқымды шаралардың қолға алынғанын атап өтті. «Жаңғыру» ел болып атсалысар ғасырлық ұлы іс.Бәріміз дегеніміз –әрбіріміз.қандайда бір ұлы іс,өзгеріс өзімізден басталады.Ұлттық кодты сақтай отыра бәсекеге қабілетті болу керектігіде баса айтылды.Қазіргі басты бәсеке білім,ғылым екені айтпасада бесенеден белгілі,бұл бағыттада елімізде «Цифрлы Қазақстан» бағдарламасы компютерлік сауаттылыққа шақырса, «Үш тілде білім беру» шет тілдерін біліу арқылы ғылымның тілін түсінуге талпындырып, «Мәдени және конфенссияаралық келісім» бағдарламасы мәдени ашықтыққа шақыруда.яғыный әр Қазақстандықтың қазіргі бәсекеге қабілетті болуына барлық жағдайлардың жасалып жатқанын байқаймыз. Біздерге кертартпалық танытпай өз-өзімізді танып,жетілдіруміз керек сияқты. Таяу жылдарда қазақ тілін біртіндеп латын әліпбиіне көшіріліу керегін айтты,бұлда заман талабы жанғырудың бір көрінісі. Бұл жаңалықтың маңыздылығын түсініп,латын әліпбені үйреніп,үйретіп бұл іскеде сеп болармыз. «Жас келсе-іске» дейді. Бүгінгі күнде оқу орынын жаңадан тәмәмдап, іске кіріскен біздер «жас маман» оқу орынынан берілген біліммен қаруланып,тәжірибелі аға буыннан тәлім ала отырып, өз міндетімізді, жұмысымызды тынғылықты атқара отыра, мемлекеттік үлкен құбылыстарға кетігін тапқан кірпіштей азда болса үлес қосарымыз анық. «Рухани жағңыру» жолында педагог жас маманның, оның ішінде өзім тәрізді музыка жетекшісінің қосар үлесін қарастырар болсақ, рухани құндылықтарды болашаққа жеткізер көпір қазіргі алдымызда отырған, мектепке дейінгі, мектеп жасындағы әрбір бала деп білемін. Тұлға ретінде өз-өзімізді жетілдіре отыра,педагог ретінде алдымызда отырған әр жас буынның бойына мүмкіндігінше ұлттық рухты сіңіре біліуіміз керек. Музыка-мәдениеттің озық үлгісі. Ұлттың рухани азығының бірі- ұлттық музыкасы екеніне ешкімнің таласы жоқ екені анық.музыка-тарих,ұлттық классик композиторларымыздың шығармаларының бір бөлігі сол кездегі тарихи кезеңдерге ұлтымыздың басынан өткен нәубет жылдардағы оқиғаларға байланысты шыққан ән мен күй. Музыка – салт-дәстүр,халқымыздың тұрмысында ежелден ақ әнмен жырдың орны бөлек екенін, іңгәләп өмір есігін ашқан сәби бесігінде әлди әнмен тербеліп, өмірінің салтанат құрған әр сәтін ән әрлеп,жер қойнына жоқтауын айтып тапсыратынынан біле аламыз. Дәстүрлі ән, күйіміз, ұлттық музыкамыз ұлтымызға ғана тән асыл мұрамыз. Алты қырдан асыра ән шырқаған сал-серілеріміз, он саусағынан күй төгілген күйшілеріміз бүгінгі ұлттық музыка өнеріміздің қайнар көзі,діңгегі. Қазіргі электроника басым болған өмірімізде өмір есігін ашқан сәбилеріміздің естіп өсетіні әженің әлди әні емес,эстраданың бала қабылдауына ауыр шулы сазы. Сол себептіде, баланы өмірінің алғашқы кезеңдерінен бастап ұлттық музыка өнеріне баулу-қазіргі уақыттың өзекті қажеттілігі. Соны ескере отыра музыка сабағының музыка тыңдау бөлімінде жас ерекшеліктеріне сай,халық композиторларымен таныстырып,халық әндерін,күйлерін тыңдатып, ұлттық музыкалық аспаптарымен таныстырып, сазды үнін тыңдатуға мән беремін. «Музыкалық тәрбие-бұл музыкантты тәрбиелеу емес,керісінше адамды тәрбиелеу» деп айтқан екен педагог В.А.Сухомлинский. Музыка балаға оның ерте даму кезеңінен бастап әсер етеді. Сондықтан да ерте балалық шақта осы музыкалық байланысты үзбеу керек және баланың музыкалық қабілетін дамытуға барынша күш жұмсау керек. Бұл мақсат әрине мектепке дейінгі мекемелердегі музыка сабағы арқылы жүзеге асады. Мектепке дейінгі кезеңдегі тәрбие-адам қалыптасуының алғашқы баспалдағы.

Сондықтан тәрбие мен білім беру жұмысын кешенді ұйымдастыра отырып,еліміздің ертеңгі ұлт тізгінін ұстар жастарымыздың тәрбиесіне аса мән беру біздің негізгі мақсатымыз болмақ.